Grupp ta' 70 immigranti ddaħlu Malta llum waranofsinhar. Dan ġie kkonfermat ma' Newsbook.com.mt minn kelliema għall-Ministeru għall-Intern u s-Sigurtà Nazzjonali. Din il-kamra tal-aħbarijiet ikkuntatjat lill-kelliema tal-Forzi Armati ta' Malta, għad-dettalji iżda ġejna infurmati li l-aħjar inkellmu lill-Ministeru. S'issa ma nħarġet l-ebda stqarrija uffiċjali tal-wasla ta' dan il-grupp ta' immigranti. Jirriżulta li l-immigranti huma kollha rġiel. It-Tnejn l-NGO Alarm Phone qalet li grupp ta' madwar 75 persuna jinsabu bejn sema u ilma abbord dgħajsa fl-ibħra territorali Maltin. L-NGO Alarm Phone, permezz ta' tweet spjegat li dawn in-nies qegħdin fuq dgħajsa ffullata u ma tantx baqalhom fjuwil. "Tħalluhomx jegħrqu" Ilbieraħ Alarm Phone apellat lill-Forzi Armati ta' Malta biex isalvawhom. Jirriżulta li l-NGO tilfet il-kuntatt ma' dan il-grupp ta' immigranti għall-ħabta tas-2am ta' dalgħodu. .td_uid_3_609a9a9212303_rand.td-a-rec-img{text-align:left}.td_uid_3_609a9a9212303_rand.td-a-rec-img img{margin:0 auto 0 0}